આ ૧૫માં સ્કિલ એવોર્ડ સેરેમની-૨૦૧૯ કાર્યક્રમમાં શૈક્ષણિક ક્ષેત્ર સિવાયના તમામ ક્ષેત્રો જેવા કે રાષ્ટ્રપતિ ચંદ્રક વિજેતા  જાડેજા યુવરાજસિંહ નવુભા, રાષ્ટ્રીય-આંતરરાષ્ટ્રીય કક્ષાએ રમતમાં ભાગ લેનાર ખેલાડીઓ જેવા કે રાયફલ શુટિંગ ચેમ્પિયનશિપ વિજેતા ખુશાલીબા કનકસિંહ ગોહિલ, ૮૧ વર્ષની ઉંમર ધરાવતા અને હેમર થ્રો તથા ડિસ્ક થ્રો માં પારંગત રીબડાના જાડેજા રેવતુભા જીણુભા, સમગ્ર ભારત વતી ઈરાની ટ્રોફીમાં ભાગ લેનાર  જાડેજા ધર્મેન્દ્રસિંહ અનિરુધ્ધસિંહ સહિત પ્રજાસત્તાક દિન નિમિત્તે દિલ્હીની પરેડમાં ભાગ લેનાર એન. સી. સીના કેડેટ્‌સ, બ્રેવરી એવોર્ડ વિજેતા, વ્યાપાર ક્ષેત્રે શ્રેષ્ઠ પરફોર્મન્સ કરનાર વ્યક્તિઓ, તેમજ ખાનગી અને સરકારી નોકરીમાં કરેલા શ્રેષ્ઠ કામગીરી બદલ ક્ષત્રિય સમાજના ભાઈઓ-બહેનો એમ મળીને કુલ ૧૪૮ વ્યક્તિઓનું એવોર્ડથી સન્માન કરવામાં આવ્યું હતું.